**ATVIRO KONKURSO**

**SPECIALIOSIOS PIRKIMO** **SĄLYGOS (SPS)**

Pasirinkti datą

# BENDROSIOS NUOSTATOS

* 1. Vadovaujantis VPĮ 83 straipsnio nuostatomis, Pirkimas atliekamas kitos Perkančiosios organizacijos vardu. Įgaliojusi organizacija – Vilniaus Laisvės gimnazija.
  2. Atsižvelgiant į tai, kad Įgaliojusi organizacija yra klasikinio sektoriaus Perkančioji organizacija, Pirkimas vykdomas vadovaujantis VPĮ nuostatomis.
  3. Stebėtojai dalyvauti Komisijos posėdžiuose nėra kviečiami.
  4. Vykdomas skelbiamas supaprastintas pirkimas, kurio vertė viršija mažos vertės pirkimų ribą.
  5. Pirkimo dokumentai Tiekėjams pateikiami lietuvių kalba.
  6. Pirkimas vykdomas CVP IS priemonėmis*.* Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis.
  7. **Šio Pirkimo metu nebus vykdomos Derybos.**
  8. Tiesioginio atsiskaitymo su Subtiekėjais tvarka nurodyta Sutartyje.
  9. Pirkimas nevykdomas per CPO LT katalogą, nes pirkimo objekto negalima įsigyti visa apimtimi.
  10. Šiame Pirkime **taikomi** žaliojo viešojo pirkimo reikalavimai Specialiųjų pirkimo sąlygų priede Nr. 6.
  11. Šio Pirkimo metu **yra** parengtas Sutarties projektas.
  12. Šio Pirkimo metu **nebus** atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka.
  13. Sutartis bus pasirašoma su Vilniaus Laisvės gimnazija.

# PIRKIMO OBJEKTAS

# 2. Pirkimo objektas – Mokslo paskirties pastato, Darželio g. 2, Vilnius, rangos darbai(toliau tekste – Darbai).

* 1. Pirkimo objektas į pirkimo objekto dalis neskaidomas. Tiekėjai privalo siūlyti visą perkamų Darbų apimtį. Statybos rangos darbų ir projektavimo paslaugų neskaidymo į dalis pagrindimas:
     1. Pirkimo vykdytojas kartu su statybos rangos darbais įsigyja darbo projekto dalių, kurios nurodytos Aiškinamojo rašto (toliau – AR) priede Nr. 2, parengimo paslaugas, siekdamas užtikrinti, jog statybos rangos darbus atliekantis subjektas, pats rengdamas darbo projekto dalis, kartu siekdamas efektyvumo ir kaštų taupymo, parinktų tarpusavyje derančias medžiagas, įrangą, sprendinius, kurie atitinka techninį projektą bei užtikrintų darbus atliekančių subjektų konkurenciją įsigyjant medžiagas ir įrangą už geriausią kainą bei tai įtvirtinant darbo projekto dalyse. Taip pat vienas konkurso laimėtojas galės lygiagrečiai, siekiant optimalaus terminų įgyvendinimo, atlikti darbo projekto rengimo ir statybos darbus, t. y. projektuoti, o kartu ir ruoštis statybos darbams, atlikti kai kuriuos paruošiamuosius darbus, planuoti reikalingą techniką, vykdyti apžvalgomuosius darbus. Jeigu darbo projekto parengimas ir statybos darbų atlikimas būtų paskirtas keliems skirtingiems tiekėjams, Pirkimo vykdytojui būtų apsunkintas sutartinių įsipareigojimų vykdymo užtikrinimas, t. y. tiekėjų įsipareigojimų kontrolės, darbo projekto bei statybos darbų kokybės vertinimo, terminų laikymosi, specialistų kaitos priežiūra, praktiškai neįgyvendinamu gali tapti statybos darbų ir (ar) darbo projekto rengimo koordinavimas. Pirkimo vykdytojui būtų sudėtinga užtikrinti kokybiško statybos darbų atlikimo bei darbo projekto parengimo administravimą, o tai keltų riziką netinkamai įvykdyti Pirkimo sutartį ar net iškiltų pavojus nepasiekti šio Pirkimo tikslų. Pagal statybos techninio reglamento STR1.04.04:2017 „Statinio projektavimas, projekto ekspertizė“ 9 p. nėra draudžiama iš kito projektuotojo įsigyti darbo projektą ar darbo projekto dalį, tokių apribojimų nėra numatyta mokslo paskirties pastato adresu Darželio g. 2, Vilnius  projektavimo sutartyje. Pirkimo vykdytojas pažymi, jog pagal STR1.04.04:2017 „Statinio projektavimas, projekto ekspertizė“ statinio projekto vadovu skiriamas techninio projekto rengėjo nurodytas atestuotas specialistas, todėl Pirkimo sutartį sudaręs tiekėjas turės derinti darbo projekto dalių dokumentus su nurodytu specialistu.
     2. Skaidant Pirkimą į dalis dėl darbo projekto parengimo ir statybos darbų ypatumų gali atsirasti rizika Pirkimo vykdytojui negauti pasiūlymo vienai ar kitai Pirkimo daliai, dėl ko Pirkimo vykdytojui kiltų grėsmė laiku neįgyvendinti šiuo Pirkimu numatomų Darbų dėl užsitęsusių Pirkimo procedūrų.
     3. Pirkimo vykdytojas šiuo pirkimu yra numatęs tiesioginio atsiskaitymo su subtiekėju (-ais) galimybę. Tokiu būdu galės būti išlaikomas darbo projekto rengėjo, jeigu tam būtų pasitelktas subtiekėjas, nepriklausomumas nuo tiekėjo.
  2. Šiame Pirkime neleidžiama pateikti Alternatyvių Pasiūlymų.
  3. Pirkėjas pagal poreikį organizuos susitikimus su Tiekėjais dėl Mokslo paskirties pastato, Darželio g. 2, Vilnius (toliau tekste - Objektas) apžiūros. Objekto apžiūra bus vykdoma dalyvaujant Pirkėjo atstovui. Tokie susitikimai su Dalyviais bus vykdomi ne vėliau kaip likus 4 darbo dienoms iki Pasiūlymų pateikimo termino pabaigos. Dalyviai, norintys susipažinti su Objektu, CVP IS priemonėmis turi pateikti prašymą, nurodydami pageidaujamą susitikimo laiką. Pirkėjas turi teisę su Dalyviu suderinti kitą, nei jo prašyme nurodytą, susitikimo laiką.

# KANDIDATŲ PAŠALINIMO PAGRINDŲ, KVALIFIKACIJOS REIKALAVIMŲ TIKRINIMAS

* 1. Tiekėjas, taip pat visi ūkio subjektų grupės nariai, jei pasiūlymą teikia ūkio subjektų grupė, kaip pirminį įrodymą pateikia užpildytą ir pasirašytą Europos bendrąjį viešojo pirkimo dokumentą (EBVPD, SPS priedas Nr. 2) espd.reply.xml arba pdf formatu, patvirtinantį jo atitikimą keliamiems Kvalifikacijos reikalavimams, Pašalinimo pagrindų nebuvimą. Kvalifikacijos reikalavimai, Pašalinimo pagrindai ir kiti reikalavimai pateikiami SPS priede Nr. 3.
  2. Jeigu Tiekėjas remiasi Ūkio subjektų pajėgumais, Tiekėjas turi pateikti Ūkio subjektų užpildytą ir pasirašytą EBVPD (SPS priedas Nr. 2), espd.reply.xml arba pdf formatu, patvirtinantį Ūkio subjekto Pašalinimo pagrindų nebuvimą ir, jei taikoma, atitikimą Kvalifikaciniams reikalavimams.
  3. Jeigu Tiekėjas, ar jo Ūkio subjektas, negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia Tiekėjo (Ūkio subjekto) deklaracija, jeigu jo šalyse nenaudojama priesaikos deklaracija. Oficiali Tiekėjo (Ūkio subjekto) deklaracija turi būti patvirtinta valstybės narės ar Tiekėjo (Ūkio subjekto) kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  4. Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Tiekėjas gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma VPĮ 49 str. 2 d.
  5. Kai Tiekėjas remiasi Ūkio subjektų pajėgumais dėl Pirkimo dokumentuose nustatytų ekonominio ir finansinio pajėgumo reikalavimų, taikomos BPS 5.21 punkto nuostatos.
  6. Jei norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo dokumentuose nebuvo numatyti, Tiekėjas užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios.

# REIKALAVIMAI PASIŪLYMŲ PATEIKIMUI

* 1. Pasiūlymą reikia pateiktiCVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime vadovaujantis BPS 13 skyriuje nustatyta tvarka.
  2. **Pasiūlyme Tiekėjas turi pateikti:**
     1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais);
     2. užpildytą ir pasirašytą EBVPD;
     3. jungtinės veiklos sutarties kopiją, jei vieną Pasiūlymą pateikia jungtinei veiklai susivienijusių Tiekėjų grupė;
     4. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[1]](#footnote-2);
     5. dokumentai, įrodantys, kad ūkio subjekto, kurio pajėgumais tiekėjas remiasi, ištekliai jam bus prieinami per visą sutartinių įsipareigojimų vykdymo laikotarpį. Tokiais įrodymais gali būti dvišaliai ‒ Tiekėjų ir Ūkio subjektų pasirašyti dokumentai: preliminarios sutartys arba ketinimų protokolai, arba kiti lygiaverčiai dokumentai;
     6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
     7. jei tiekėjas pasitelkia kvazisubtiekėją, kvazisubtiekėjo deklaraciją dėl ketinimo įdarbinti bei sutikimo būti įdarbintu tiekėjo laimėjimo atveju (pasiūlymo formos priedas Nr. 4);
     8. **darbų kiekių žiniaraštis .xls formatu, bei užpildytas ir pasirašytas .pdf formatu (Pasiūlymo formos 1 priedas)**.
  3. Esant neatitikimams tarp Pasiūlymo formoje ir kituose Dalyvio kartu su Pasiūlymu pateiktuose dokumentuose nurodytos Dalyvio siūlomos Pasiūlymo kainos, galutine Pasiūlymo kaina yra laikoma Pasiūlymo formoje nurodyta kaina.
  4. Pirkėjas, gavęs Pasiūlymą kitomis nei SPS 4.1. punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.
  5. Pasiūlymas turi būti pateikiamas lietuvių kalba. Sertifikatai, atestatai bei kiti kompetentingų institucijų išduoti oficialūs dokumentai bei siūlomos įrangos oficialūs aprašymai gali būti pateikti lietuvių, anglų arba rusų kalba. Jeigu Pirkėjui kyla abejonių dėl informacijos tinkamumo, tikslumo ar aiškumo anglų arba rusų kalba išduotuose ir Pirkėjui pateiktuose sertifikatuose, atestatuose bei kituose kompetentingų institucijų išduotuose dokumentuose bei siūlomos įrangos aprašymuose, Pirkėjo atskiru reikalavimu ne vėliau kaip per 3 (tris) darbo dienas (esant pagrįstam Tiekėjo prašymui, tokį terminą Pirkėjas gali pratęsti) Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų arba rusų kalba, turi būti pateikiamas oficialus vertimas į lietuvių kalbą.

# PASIŪLYMŲ NAGRINĖJIMAS IR VERTINIMAS

# 5.1. Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio pasiūlymo vertinimo kriterijų - kainą.

# 5.2. Šiame Pirkime bus tikrinama neįprastai maža pasiūlyta kaina, vadovaujantis VPĮ 57 straipsnio nuostatomis.

# 5.3. Per didele ir nepriimtina Pasiūlymo kaina bus laikoma tokia kaina, kuri viršys 534 479,34 (penki šimtai trisdešimt keturi tūkstančiai keturi šimtai septyniasdešimt devyni eurai ir 34 centų) EUR be PVM.

5.4. Jeigu Tiekėjo siūloma kaina yra didesnė, nei nurodyta SPS 5.3. punkte, laikoma, kad tokio Tiekėjo Pasiūlymas neatitinka Pirkimo dokumentuose nustatytų reikalavimų ir bus atmetamas, vadovaujantis Bendrųjų pirkimo sąlygų 10.5.1.2. papunkčiu.

# PASIŪLYMO GALIOJIMO UŽTIKRINIMAS

# 6.1. Jei Dalyvis, kuris bus kviečiamas sudaryti Sutartį, atsisakys ją sudaryti, jis, pareikalavus, turės sumokėti 4 proc. Pradinės Sutarties kainos EUR be PVM dydžio baudą Vilniaus Laisvės gimnazijai arba padengti Pirkėjo patirtus tiesioginius nuostolius (Dalyvis, pareikalavus, turės sumokėti mažesnę iš dviejų sankcijų). Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Dalyvio Pasiūlymo kainos EUR be PVM ir kito Dalyvio, pasiūlymų eilėje esančio po atsisakiusio sudaryti Sutartį Dalyvio, Pasiūlymo kainos EUR be PVM.

# SUTARTIES ĮVYKDYMO UŽTIKRINIMAS

# 7.1. Sutartyje bus numatyti Sutarties įvykdymo užtikrinimo būdai, tokie kaip delspinigiai ir baudos už Sutartyje numatytų įsipareigojimų netinkamą vykdymą ir (ar) nevykdymą.

# 7.2. Ne vėliau kaip per 10 (dešimt) darbo dienų nuo Sutarties pasirašymo dienos Laimėjęs Dalyvis pateikia Pirkėjui Sutarties ir SPS reikalavimus atitinkantį Sutarties įvykdymo užtikrinimą. Reikalavimai Sutarties įvykdymo užtikrinimui nustatyti Sutartyje. Sutarties įvykdymo užtikrinimas turi galioti visą darbų atlikimo laikotarpį ir vieną mėnesį po jo. Sutarties įvykdymo užtikrinimo dydis – 5 proc. nuo Laimėjusio Dalyvio Galutinio pasiūlymo kainos.

# SUTARTIES KAINA

# 8.1. Su Laimėjusiu Dalyviu sudaromos Sutarties Pradinės sutarties vertė bus lygi 534 479,34 (penki šimtai trisdešimt keturi tūkstančiai keturi šimtai septyniasdešimt devyni eurai ir 34 centų) EUR be PVM.

# PRIEDAI

Priedas Nr. 1 – Aiškinamasis raštas su priedais.

Priedas Nr. 2 – EBVPD forma pildymui (espd.request.xml).

Priedas Nr. 3 – Tiekėjams keliami reikalavimai: Pašalinimo pagrindai, Kvalifikacijos ir kiti reikalavimai.

Priedas Nr. 4 – Pasiūlymo forma.

Priedas Nr. 5 – Sutarties projektas.

Priedas Nr. 6 – Pirkime keliami žalieji reikalavimai.

Rengė: Eglė Alijeva tel. +37062076448, el. paštas egle.alijeva@vilniausvystymas.lt.

Specialiųjų pirkimo sąlygų Priedas Nr. 3

**TIEKĖJAMS KELIAMI REIKALAVIMAI:**

**PAŠALINIMO PAGRINDAI, KVALIFIKACIJOS IR KITI REIKALAVIMAI**

1. Atitikimas keliamiems reikalavimams deklaruojamas užpildant Pirkimo dokumentų SPS priede Nr. 2 pateiktą EBVPD formą (espd.request.xml). Jeigu Tiekėjas ketina pasitelkti Ūkio subjektus, EBVPD formą turi užpildyti ir pateikti ir kiekvienas Tiekėjo pasitelkiamas Ūkio subjektas.
2. Jei pagal vertinimo rezultatus Pasiūlymas galės būti pripažintas laimėjusiu (iki Pasiūlymų eilės nustatymo), Pirkėjo reikalavimu Tiekėjas įsipareigoja pateikti Pirkėjo nurodytus atitiktį Pašalinimo pagrindų nebuvimui, Kvalifikacijos reikalavimų atitikimą patvirtinančius dokumentus (patvirtinantys dokumentai nurodyti šiame priede pateiktų lentelių 4 stulpelyje).
3. Jei pasiūlymą pateikia Tiekėjų grupė, jos kiekvienas narys turi pateikti Pašalinimo pagrindų nebuvimą patvirtinančius dokumentus ir nors vienas grupės narys Kvalifikacijos reikalavimus patvirtinančius dokumentus (jeigu konkrečiame Kvalifikacijos reikalavime nenurodyta kitaip).
4. Kvazisubtiekėjams EBVPD teikti nereikia.
5. Pirkėjas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Pirkėjas pasitikrina „e-Certis“, adresu <https://ec.europa.eu/tools/ecertis/>. Pirkėjas nereikalauja iš Tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
   1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
   2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje žemiau esančios lentelės eilutėje)
6. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
   1. priesaikos deklaracija;
   2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

**PAŠALINIMO PAGRINDAI**

**Lentelė Nr. 1**

|  |  |  |  |
| --- | --- | --- | --- |
| **Eil.**  **Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **1** | **2** | **3** | **4** |
| **Privalomi[[2]](#footnote-3) pašalinimo pagrindai pagal VPĮ 46 straipsnio 1 – 4 dalių nuostatas** | | | |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[3]](#footnote-4).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[4]](#footnote-5).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[5]](#footnote-6).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

**KVALIFIKACIJOS REIKALAVIMAI**

**Lentelė Nr. 2**

|  |  |  |
| --- | --- | --- |
|  | **Kvalifikacijos reikalavimas** | **Kvalifikaciją įrodantys dokumentai** |
|  | Tiekėjas privalo turėti pakankamai pirkimo sutarties vykdymui būtinų specialistų, vykdysiančių pirkimo sutartį, kad tinkamai įvykdytų pirkimo sutartį (specialistai nurodyti 1 punkto papunkčiuose).  **Specialistas gali būti siūlomas vienai ar kelioms pozicijoms pagal darbų sritis/projekto dalis, jei jis turi teisę ar kvalifikaciją pagal šiame punkte nurodytus reikalavimus.** | 1. tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas, parengtas pagal pasiūlymo formos 5 priedą, kuriame nurodomi specialisto vardas, pavardė, jo pareigos, vykdant pirkimo sutartį, specialisto turimi atestatai, išdavusios institucijos pavadinimas, atestato numeris ir galiojimo laikas, kiekvieno specialisto paslaugų teikimo tiekėjui teisinė forma (darbo sutartis, ketinimų protokolas ar kt.);  *2. Kiekvieno specialisto kvalifikaciją pagrindžiantys dokumentai:*  *2.1. Lietuvos Respublikos aplinkos ministerijos ar valstybės įmonės SSVA, ar kitos atsakingos institucijos išduotas atestatas arba teisės pripažinimo dokumentas.*  *2.2. iš Lietuvos tiekėjo nereikalaujama pateikti Lietuvos Respublikos aplinkos ministerijos nustatyta tvarka išduotų kvalifikacijos atestatų ir (arba) teisės pripažinimo dokumentų (TPD), kurie patvirtina specialistų kvalifikaciją atitinkamoje statinių grupėje. Įgaliotoji organizacija patikrins duomenis atitinkamuose VŠĮ „Statybos sektoriaus vystymo agentūra“ Statybos specialistų kvalifikacijos atestatų ir (arba) teisės pripažinimo dokumentų registruose (http://www.ssva.lt/cms/registrai). 2.3. Specialistai pasiūlymų pateikimo termino pabaigos dienai turi turėti teisę verstis šiame punkte nurodyta veikla savo kilmės šalyje. Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje, priimami specialisto kilmės šalies kompetentingų institucijų išduoti dokumentai, tačiau toks užsienio šalies specialistas turi pareigą kreiptis į atitinkamą Lietuvos Respublikos instituciją (SSVA) dėl teisės pripažinimo dokumento išdavimo, kurį turi įgyti prieš pasirašant sutartį.*    *3.Specialisto sutikimas teikti pirkimo sutartyje nurodytas paslaugas, jei jis dirba kitoje įmonėje (ne tiekėjo ar subtiekėjo įmonėje) ir tiekėjo ar subtiekėjo patvirtinimas, kad laimėjęs konkursą įdarbins šį specialistą (taikoma tik tuo atveju, jei šis specialistas nesiūlomas kaip subteikėjas);*    *4. Specialisto – kvazisubtiekėjo sutikimas atlikti sutartyje nurodytus darbus / paslaugas, jei jis dirba kitoje įmonėje (ne tiekėjo ar ūkio subjekto, kurio pajėgumais tiekėjas remiasi, įmonėje) ir tiekėjo ar ūkio subjekto, kurio pajėgumais tiekėjas remiasi, patvirtinimas, kad laimėjęs konkursą, įdarbins šį kvazisubtiekėją (tik tuo atveju, jei šis specialistas nesiūlomas kaip ūkio subjektas, kurio pajėgumais tiekėjas remiasi).*    *Užsienio šalies specialistai turi pareigą kreiptis į SSVA ir gauti teisės pripažinimo dokumentą, tokiu atveju tiekėjas kartu su Pasiūlymais turi pateikti specialisto SSVA pateiktą prašymą (su gavimo (registracijos) žyma) išduoti teisės pripažinimo dokumentą. Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.*  · jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turimi pajėgumai sumuojama);  · tiekėjas gali remtis kitų ūkio subjektų pajėgumais – tiekėjo ir ūkio subjektų, kurių kvalifikacija tiekėjas remiasi, pajėgumai sumuojami. Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;  · subtiekėjams šis reikalavimas nenustatomas.“ |
| 1.1. | ne mažiau kaip 1 (vieną) kvalifikuotą ypatingojo statinio statybos vadovą (statinių grupė: negyvenamieji pastatai (mokslo paskirties)) |
| 1.2. | Ne mažiau kaip 1 (vieną) ypatingo statinio specialiųjų statybos darbų vadovą (statinių grupė: negyvenamieji pastatai (mokslo paskirties)) šioms specialiųjų statybos darbų sritims:   * Statinio vandentiekio ir nuotekų šalinimo inžinerinių sistemų įrengimas; * Statinio elektros inžinerinių sistemų įrengimas; * Statinio apsauginės signalizacijos, gaisrinės saugos (signalizacijos) inžinerinių sistemų įrengimasProcesų valdymo ir automatizavimo sistemų įrengimas. |
| 1.3. | Ne mažiau kaip 1 (vieną) ypatingojo statinio projekto dalies vadovą (statinių grupė: negyvenamieji pastatai (mokslo paskirties)), projekto dalys :   * Elektrotechnikos (iki 1000V įtampos); * Gaisrinės signalizacijos; |

Tiekėjo specialistas gali atitikti vieną ar kelis kvalifikacijos reikalavimus, Tiekėjui pateikus atitinkamus dokumentus, įrodančius specialisto atitiktį nurodytiems kvalifikacijos reikalavimams.

Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Tiekėjas gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų.

1. Pagal LR civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-2)
2. *Pirkimą vykdant pagal VPĮ. Perkantieji subjektai, pirkimus vykdantys pagal PĮ, pirkimo dokumentuose šiuos reikalavimus nustato pasirinktinai.* [↑](#footnote-ref-3)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-4)
4. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-5)
5. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-6)