**MOKSLO PASKIRTIES PASTATO, DARŽELIO G. 2/15,VILNIUJE, RANGOS DARBAI**

**Aiškinamasis raštas**

1. Remontuojamas pastatas yra Naujoje Vilnioje, Vilniaus mieste. Šiuo pirkimu siekiama nupirkti pastato remonto darbus (toliau – Darbai):
   1. **Statytojas:** Vilniaus Laisvės gimnazija, Darželio g. 2/15, 04345 Vilnius (toliau – Statytojas);
   2. **Projekto valdytojas:** UAB „Vilniaus vystymo kompanija“, Šeimyniškių g. 19, Vilnius;
   3. **Rangovas:** Darbų viešojo pirkimo laimėtojas;
   4. **Statinio kategorija pagal STR 1.01.03:2017 „Statinių klasifikavimas“:** ypatingasis statinys (negyvenamieji pastatai (mokslo paskirties));
   5. **Statybos rūšis:** Paprastasis remontas.
2. **Reikalavimai:**
   1. **Bendrieji reikalavimai:**
      1. Rangovas nuo Darbų pradžios iki Darbų užbaigimo turės pildyti elektroninį statybos žurnalą.
      2. Rangovas, teikdamas pasiūlymą, privalo įsivertinti visus reikalingus Darbus, kurie užtikrintų, kad visos suprojektuotos sistemos (mazgai, moduliai ir pan.) tinkamai, nepertraukiamai ir kokybiškai funkcionuotų ir jas būtų galima naudoti pagal tikslinę paskirtį.
      3. Tikslinant ar keičiant (tik pritarus Statytojui) sprendinius prioritetas turi būti teikiamas racionaliems bei ekonomiškai pagrįstiems sprendiniams, kurie užtikrintų efektyvų ir ekonomišką statinio eksploatavimą bei energijos išteklių naudojimą. Sprendinių parinkimas turi būti pagrįstas techniniais ir ekonominiais skaičiavimais.
      4. Sprendiniuose ir Darbuose turi būti taikomi pažangūs energiją taupančių pastatų konstrukciniai ir inžineriniai sprendimai: energiją taupantis apšvietimas, efektyvios šildymo, vėsinimo ir vėdinimo sistemos, efektyvus vandens naudojimas, išorinių atitvarų sprendimai, užtikrinantys optimalius šilumos nuostolius, ir kiti efektyvūs sprendiniai.
      5. Jeigu techninėse specifikacijose nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę pusę. Naudojami gaminių pavadinimai ir kodavimas yra informacinio pobūdžio ir skirti gaminio tipui ir esminiams reikalavimams apibrėžti, todėl rangovas (tik pritarus Statytojui) gali pasiūlyti ir lygiaverčius gaminius.
      6. Jeigu techninėse specifikacijose nurodyta skaitinė parametro vertė nesuderinama su įstatymų, poįstatyminių teisės aktų, statybos normatyvinių dokumentų reikalavimais, turėtų būti naudojama jai artimiausia suderinama vertė.
      7. Nusimatyti resursus, kurių gali prireikti dirbant per mokslo metus, Darbų dalis gali būti vykdoma savaitgaliais ar po 17:00 valandos, taip pat Darbai gali būti vykdomi etapais, Darbų grafikas turi būti derinamas su Statytoju.
      8. Rangovas turi įsivertinti ir atlikti darbo projektus (elektrotechnikos dalies ir gaisrinės signalizacijos).
      9. Rangovo statyboje naudojamos statybinės medžiagos: mediena ir jos produktai, dažai, termoizoliacinės medžiagos, gipso plokštės, plytelės, langai, stoglangiai ir išorinės įstiklintos durys (kiek tai aktualu pagal pirkimo objektą) turi atitikti minimalius aplinkos apsaugos kriterijus (Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo XIII skyrius „Statybinės medžiagos“).
3. **Darbų atlikimo terminai:** Darbų atlikimo terminas 3 (trys) mėnesiai nuo sutarties įsigaliojimo dienos.
4. **Priedai:**
5. Priedas Nr. 1 UAB „Vilniaus vystymo kompanija“ tentų ruošimo gidas;
6. Priedas Nr. 2 Techninis projektas, techninis darbo projektas;
7. Priedas Nr. 3 Techninė specifikacija medžiagų, kurių nėra projekte.